CELEX: 32009L0058
Language: mt
Date: 2009-07-13 00:00:00
Title: Direttiva 2008/58/KE tal-Parlament Ewropew u tal-Kunsill tat- 13 ta' Lulju 2009 dwar il-mekkaniżmu tat-tqabbid u t-treġġiegħ lura ta’ tratturi bir-roti għall-agrikoltura jew għall-foresterija (Verżjoni kodifikata) (Test b’relevanza għaż-ŻEE )

30.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 198/4
            
         DIRETTIVA 2008/58/KE TAL-PARLAMENT EWROPEW U TAL-KUNSILL
   tat-13 ta' Lulju 2009
   dwar il-mekkaniżmu tat-tqabbid u t-treġġiegħ lura ta’ tratturi bir-roti għall-agrikoltura jew għall-foresterija
   (Verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea,u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2).
   Billi:
   
               (1)
            
            
               Id-Direttiva tal-Kunsill 79/533/KEE tas-17 ta’ Mejju 1979 dwar l-approssimazzjoni tal-liġijiet ta’ l-Istati Membri li jirrelataw mal-mekkaniżmu tat-tqabbid u mat-treġġiegħ lura ta’ tratturi bir-roti għall-agrikoltura jew għall-foresterija (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kodifikata.
            
         
               (2)
            
            
               Id-Direttiva 79/533/KEE hija waħda mid-Direttivi separati tas-sistema ta’ l-approvazzjoni tat-tip KE prevista fid-Direttiva tal-Kunsill 74/150/KEE ta' l-4 ta' Marzu 1974 dwar l-approssimazzjoni tal-liġijiet ta' l-Istati Membri dwar l-approvazzjoni tat-tip ta' tratturi bir-roti għall-agrikoli jew għall-foresterija, kif sostitwita bid-Direttiva 2003/37/KE tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati (5), u tistabilixxi preskrizzjonijiet tekniċi dwar id-disinn u l-kostruzzjoni ta’ tratturi bir-roti għall-agrikoltura jew għall-forestrija, rigward l-apparat tat-tqabbid u treġġiegħ lura. Dawk il-preskrizzjonijiet tekniċi huma dwar l-approssimazzjoni tal-liġijiet ta’ l-Istati Membri sabiex jippermettu l-applikazzjoni tal-proċedura ta’ l-approvazzjoni tat-tip KE stabbilita fid-Direttiva 2003/37/KE għal kull tip ta’ trattur. Għalhekk, id-disposizzjonijiet stabbiliti mid-Direttiva 2003/37/KE dwar tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati, japplikaw għal din id-Direttiva.
            
         
               (3)
            
            
               Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-trażpożizzjoni fil-liġi nazzjonali u l-applikazzjoni tad-Direttivi stabbiliti fl-Anness III, Parti B,
            
         ADOTTAW DIN ID-DIRETTIVA:
   Artikolu 1
   1.   Għall-finijiet ta' din id-Direttiva “trattur” (għall-agrikoltura jew għall-forestrija) tfisser kull vettura bil-mutur mgħammra bir-roti jew tracks mingħajr tarf, li jkollha talanqas żewġ fusien, li l-funzjoni prinċipali tagħha tkun il-qawwa tal-ġibda u li tkun iddisinjata speċifikatament biex tiġbed, timbotta, iġġorr jew tħaddem ċerti għodda, makkinarju jew karrijiet maħsuba għall-agrikoltura jew għall-forestrija. Din tista’ tkun mgħammra biex iġġorr tagħbija u passiġġieri.
   2.   Din id-Direttiva tapplika biss għal tratturi definiti fil-paragrafu 1 li jkunu ffittjati b’tyres pnewmatiċi u veloċità massima skond id-disinn ta’ bejn is-6 u l- 40 km/siegħa.
   Artikolu 2
   1.   Ebda Stat Membru ma jista’ jirrifjuta li jagħti approvazzjoni tat-tip KE jew li joħroġ id-dokument previst fl-Artikolu 2, punt (u) tad-Direttiva 2003/37/KE jew li jagħti approvazzjoni tat tip nazzjonali għal trattur minħabba raġunijiet marbuta mal-mekkaniżmu tat-tqabbid jew mat-treġġiegħ lura jekk dawn jissodisfaw ir-rekwiżiti stabbiliti fl-Annessi I u II.
   2.   L-Istati Membri ma jistgħux joħorġu d-dokument previst fl-Artikolu 2, punt (u), tad-Direttiva 2003/37/KE għal tip ta' trattur li ma jissodisfax ir-rekwiżiti ta' din id-Direttiva.
   L-Istati Membri jistgħu jirrifjutaw li joħorġu approvazzjoni tat-tip nazzjonali għal tip ta' trattur li ma jissodisfax ir-rekwiżiti ta' din id-Direttiva.
   Artikolu 3
   L-ebda Stat Membru ma jista’ jirrifjuta r-reġistrazzjoni jew jipprojbixxi l-bejgħ, id-dħul inizjali fis-servizz jew l-użu ta’ tratturi minħabba raġunijiet li jirrelataw mal-mekkaniżmu tat-tqabbid jew mat-treġġiegħ lura jekk dawn jissodisfaw ir-rekwiżiti stabbiliti fl-Annessi I u II.
   Artikolu 4
   L-emendi neċessarji biex jadattaw ir-rekwiżiti ta’ l-Annessi I u II għall-progress tekniku għandhom jiġu adottati skond il-proċedura msemmija fl-Artikolu 20(3) tad-Direttiva 2003/37/KE.
   Artikolu 5
   L-Istati Memberi għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva.
   Artikolu 6
   Id-Direttiva 79/533/KEE, kif emendata mid-Direttivi elenkati fl-Anness III, Parti A, hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi stabbiliti fl-Anness III, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness IV.
   Artikolu 7
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta' Jannar 2010
   Artikolu 8
   Din id-Direttiva hi ndirizzata lill-Istati Membri.
   
      Magħmula fi Brussell, it-13 ta’ Lulju 2009.
      
         
            Għall-Parlament Ewropew
         
         
            Il-President
         
         H.-G. PÖTTERING
      
      
         
            Għall-Kunsill
         
         
            Il-President
         
         E. ERLANDSSON
      
   
   
      (1)  ĠU C 10, 15.1.2008, p. 21.
   
      (2)  L-Opinjoni tal-Parlament Ewropew tal-11 ta' Diċembru 2007 (ĠU C 323E, 18.12.2008, p. 57) u d-Deċiżjoni tal-Kunsill tat-22 ta' Ġunju 2009.
   
      (3)  ĠU L 145, 13.6.1979, p. 20.
   
      (4)  Ara l-Anness III, Parti A.
   
      (5)  ĠU L 171, 9.7.2003, p. 1.
   
      ANNESS I
      
         MEKKANIŻMU TA’ TQABBID
      
      1.   Numru
      
      Kull trattur għandu jkollu makkaniżmu speċjali li miegħu jkun possibbli li titqabbad konnessjoni bħal virga ta’ l-irmonk jew ħabel ta’ l-irmonk għall-għanijiet ta’ l-irmunkar.
      2.   Pożizzjoni
      
      Il-mekkaniżmu għandu jkun iffittjat fuq quddiem tat-trattur, li għandu jkun mgħammar b’pern tat-tqabbid.
      3.   Disinn
      
      Il-mekkaniżmu għandu jkun tat-tip slotted-jaw. Il-ftuħ taċ-ċentru tal-pern tal-qfil għandu jkun ta' 60 mm + 0,5/- 1,5 mm u l-fond tal-qfil imkejjel miċ-ċentru tal-pern għandu jkun ta' 62 mm ± 0,5 mm.
      Il-pern tat-tqabbid għandu jkollu dijametru ta’ 30 + 1,5 mm li għandu jiġi ffittjat ma’ mekkaniżmu li jipprevjeni li jinqala’ matul l-użu. Il-mekkaniżmu tat-tqabbid m’għandux ikun jista’ jinqala’.
      It-tolleranza ta’ + 1,5 mm msemmija hawn fuq m’għandhiex titqies bħala tolleranza ta’ manifattura iżda bħala varjazzjoni permessa fid-dimensjonijiet nominali għall-pernijiet ta’ disinji differenti.
   
   
      ANNESS II
      
         TREĠĠIEGĦ LURA
      
      It-tratturi kollha għandhom ikunu mgħammra b’mekkaniżmu għat-treġġiegħ lura li jkun jista’ jitħaddem mill-pożizzjoni tas-sewwieq.
   
   
      ANNESS III
      
         Parti A
      
      
         Direttiva mħassra flimkien ma’ lista tal-emendi suċċessivi tagħha
      
      (imsemmi fl-Artikolu 6)
      
                  Direttiva tal-Kunsill 79/533/KEE
                  (ĠU L 145, 13.6.1979, p. 20)
               
               
                   
               
            
                  Direttiva tal-Kunsill 82/890/KEE
                  (ĠU L 378, 31.12.1982, p. 45)
               
               
                  Kif jirrigwarda biss ir-referenzi magħmula f’Artikolu 1(1) tad-Direttiva 79/533/KEE
               
            
                  Direttiva 79/533/KE Tal-Parlament Ewropew u Tal-Kunsill
                  (ĠU L 277, 10.10.1997, p. 24)
               
               
                  Kif jirrigwarda biss ir-referenzi magħmula fl-ewwel inċiż ta’ Artikolu 1 tad-Direttiva 79/533/KEE
               
            
                  Direttiva tal-Kummissjoni 1999/58/KE
                  (ĠU L 148, 15.6.1999, p. 37)
               
               
                   
               
            
         Parti B
      
      
         Lista tal-limiti ta’ żmien għat-traspożizzjoni fil-liġi nazzjonali u l-applikazzjoni
      
      (imsemmi fl-Artikolu 6)
      
                  Direttiva
               
               
                  Limitu ta’ żmien għat-traspożizzjoni
               
               
                  Data ta’ applikazzjoni
               
            
                  79/533/KEE
               
               
                  21 ta’ Novembru 1980
               
               
                  —
               
            
                  82/890/KEE
               
               
                  21 ta’ Ġunju 1984
               
               
                  —
               
            
                  97/54/KE
               
               
                  22 ta’ Settembru 1998
               
               
                  23 ta’ Settembru 1998
               
            
                  1999/58/KE
               
               
                  30 ta’ Ġunju 2000 (1)
                  
               
               
                  —
               
            
         (1)  Skont Artikolu 2 tad-Direttiva 1999/58/KE:
      
         “1.   Mill-1 ta’ Lulju 2000, l-Istati Membri ma jistgħux:
         
                     —
                  
                  
                     jirrifjutaw li jagħtu approvazzjoni tat-tip KE, li joħorġu d-dokument li għalih jipprovdi t-tielet inċiż ta’ Artikolu 10(1) tad-Direttiva 74/150/KEE, jew li jagħtu approvazzjoni tat-tip nazzjonali, dwar xi tip ta’ trattur, jew
                  
               
                     —
                  
                  
                     iwaqqfu id-dħul fis-servizz ta’ trattur,
                  
               jekk it-tratturi in kwistjoni jkunu jikkonformaw mar-rekwiżiti tad-Direttiva 79/533/KEE, kif emendata b’din id-Direttiva.
         2.   Mill-1 ta’ Jannar 2001, l-Istati Membri:
         
                     —
                  
                  
                     ma jistgħux aktar joħorġu d-dokument li għalih jipprovdi t-tielet indent ta’ Artikolu 10(1) ta’ Direttiva 74/150/KEE fir-rigward ta’ tip ta’ trattur li ma jħarisx ir-rekwiżiti ta’ d-Direttiva 79/533/KEE, kif emendata minn din id-Direttiva,
                  
               
                     —
                  
                  
                     jistgħu jirrifjutaw li jagħtu l-approvazzjoni nazzjonali tat-tip fir-rigward ta’ tip ta’ trattur li ma jħarisx ir-rekwiżiti tad-Direttivi 79/533/KEE, kif emendata minn din id-Direttiva.”
                  
               
   
   
      ANNESS IV
      
         TABELLA TA’ KORRELAZZJONI
      
      
                  Direttiva 79/533/KEE
               
               
                  Direttiva 1999/58/ KE
               
               
                  Din id-Direttiva
               
            
                  Artikoli 1
               
               
                   
               
               
                  Artikoli 1
               
            
                   
               
               
                  Artikolu 2
               
               
                  Artikolu 2
               
            
                  Artikolu 3
               
               
                   
               
               
                  Artikolu 3
               
            
                  Artikolu 4
               
               
                   
               
               
                  Artikolu 4
               
            
                  Artikolu 5(1)
               
               
                   
               
               
                  —
               
            
                  Artikolu 5(2)
               
               
                   
               
               
                  Artikolu 5
               
            
                  —
               
               
                   
               
               
                  Artikoli 6 u 7
               
            
                  Artikolu 6
               
               
                   
               
               
                  Artikolu 8
               
            
                  Anness I
               
               
                   
               
               
                  Anness I
               
            
                  Anness II
               
               
                   
               
               
                  Anness II
               
            
                  —
               
               
                   
               
               
                  Anness III
               
            
                  —
               
               
                   
               
               
                  Anness IV